PRILOGA 5: Varovanje osebnih podatkov na ravni izvedbe javnega razpisa

**Razvoj programov za duševno zdravje otrok, mladostnikov in mlajših odrasli**

**Na podlagi:**

- Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), (UL L št. 119 z dne 4. 5. 2016 str. 1), zadnjič popravljena s popravkom (UL L št. 127 z dne 23. 5. 2018, str. 2);

- Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L št. 295, z dne 21. 11. 2018, str. 39);

- Direktive (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L št. 141, z dne 5. 6. 2015, str. 73);

- Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost, zadnjič spremenjena z Uredbo (EU) 2023/435 Evropskega parlamenta in Sveta z dne 27. februarja 2023 o spremembi Uredbe (EU) 2021/241 glede poglavij REPowerEU v načrtih za okrevanje in odpornost ter spremembi uredb (EU) št. 1303/2013, (EU) 2021/1060 in (EU) 2021/1755 ter Direktive 2003/87/ES (UL L št. 63 z dne 28. 2. 2023, str. 1);

- Zakona o varstvu osebnih podatkov (Uradni list RS, št. 163/22);

- Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21)

ter na tej podlagi sprejetih aktov za izvajanje Mehanizma za okrevanje in odpornost, Ministrstvo za zdravje (v nadaljnjem besedilu: ministrstvo), v skladu z evropsko in nacionalno zakonodajo pridobiva, evidentira, obdeluje in hrani osebne podatke. Zbiranje in obdelava osebnih podatkov se bo izvajalo izključno za namen revizije, nadzora in za zagotovitev primerljivih informacij o porabi sredstev v zvezi z ukrepi za izvajanje reform in naložbenih projektov v okviru Mehanizma za okrevanje in odpornost.

V okviru postopkov dodeljevanja in porabe sredstev iz sklada NOO se bodo zbirali in obdelovali naslednji osebni podatki: ime, priimek in rojstni datum dejanskih lastnikov prejemnika sredstev ali izvajalca. V primeru, da je upravičen oz. sofinanciran strošek dela, se kot osebni podatki zbirajo tudi podatki zaposlenega pri izvajalcu in zunanje izvajalce izvajalca: ime in priimek, davčna številka, EMŠO, podatki o zaposlitvi in podatki iz življenjepisov, podatki o izobrazbi, dokumentacija za izplačilo stroškov dela - plačilne liste, obračunski listi, rek obrazci, delovna doba, delovno mesto, izobrazba, sklep o odobrenem dopustu, pogodbe/aneksi o zaposlitvi, drugi sklepi v zvezi z zaposlitvijo oz. izplačilu plače oz. drugimi stroški iz delovnega razmerja. Skladno z 22. členom Uredbe (EU) 2021/241 so predmet obdelave tisti osebni podatki (ime, priimek in rojstni datum), ki se nanašajo izvajalce oz. lastnike izvajalcev in podizvajalcev, ki so pravne osebe javnega ali zasebnega prava, ter z izvajalci povezane fizične osebe, kadar te sodelujejo pri nalogah izvajalca.

Izvajalec mora pred prijavno na javni razpis o obdelavi osebnih podatkov obvestiti vse z njim povezane fizične osebe in fizične osebe, ki bodo k izvajanju projekta financiranega iz sklada NOO pristopile naknadno ter od teh oseb zagotoviti ustrezne pravne podlage za obdelavo. Izvajalec mora k vlogi priložiti podpisano izjavo (OBRAZEC 7), s katero potrjuje, da je z obdelavo seznanil vse z njim povezane fizične osebe, ki bodo sodelovale pri prijavi in izvajanju projekta, in da je od njih pridobi privolitve za obdelavo osebnih podatkov. Izjava vsebuje tudi zavezo izvajalca, da bo z obdelavo osebnih podatkov seznanil tudi fizične osebe, ki bodo naknadno pristopile k izvajanju projekta in od njih pridobil privolitve za obdelavo osebnih podatkov. Poleg tega mora v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) zagotoviti ustrezno pravno podlago za obdelavo.

Obvestilna dolžnost izvajalca in zagotovitev ustrezne pravne podlage z njim povezanih fizičnih oseb velja za celotno obdobje izvajanja projekta NOO in tudi za obdobje hranjena dokumentacije navedenem v 28. členu Uredbe o izvajanju Uredbe (EU) o Mehanizmu za okrevanje in odpornost[[1]](#footnote-2). Ob upoštevanju rokov za hranjenje dokumentacije, določenih s strani Evropske komisije, je treba upoštevati tudi veljavne nacionalne predpise[[2]](#footnote-3).

Ministrstvo za zdravje bo osebne podatke hranilo in obdelovalo izključno za namen pridobitve in koriščenje sredstev za izvajanje NOO, dodelitve sredstev NOO, izvedbe administrativnega preverjanja in drugih kontrol pri izvajanju NOO.

Ministrstvo se zavezuje, da bodo osebni podatki obdelani zakonito, pošteno in na pregleden način ter da bo od izvajalca zahtevalo, pridobivalo in obdelovalo zgolj osebne podatke, ki so neposredno in objektivno povezani z izvajanjem tega javnega razpisa oziroma izvrševanjem pogodbe o financiranju.

OBRAZEC 7: Izjava o seznanitvi in pridobitvi privolitev za obdelavo osebnih podatkov

V postopku Javnega razpisa

**Razvoj programov za duševno zdravje otrok, mladostnikov in mlajših odraslih**

skladno z Načrtom za okrevanje in odpornost v okviru 4. točke razvojnega področja »Zdravstvo in socialna varnost«, komponenta 14: Zdravstvo (C4 K14), investicije B. Krepitev kompetenc kadrov v zdravstvu za zagotavljanje kakovosti oskrbe ter na podlagi Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost, popravka Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost, Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21), veljavnih navodil Urada Republike Slovenije za okrevanje in odpornost in Ministrstva za zdravje o načinu izvajanja Mehanizma za okrevanje in odpornost ter Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), podajam naslednjo

**IZJAVO,**

da sem kot izvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v okviru izvajanja projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ seznanil z menoj povezane fizične osebe o pridobivanju, evidentiranju, obdelavi in hrambi osebnih podatkov, ter od njih pridobil privolitve za pridobitev, obdelavo in hrambo osebnih podatkov, in sicer za naslednje namene:

− za pridobitev in koriščenje evropskih sredstev;

− izvedbe kontrole s strani: Ministrstva za zdravje, Ministrstva za finance, Računskega sodišča RS, Računskega sodišča EU, Evropske Komisije in drugih organov Unije, ki izvajajo kontrole porabe sredstev Načrta za okrevanje in odpornost.

Skladno z 22. členom Uredbe (EU) 2021/241 so predmet obdelave tisti osebni podatki (ime, priimek in rojstni datum), ki se nanašajo na izvajalce in konzorcijske partnerje, ki so pravne osebe javnega ali zasebnega prava, ter z izvajalci povezane fizične osebe, kadar te sodelujejo pri nalogah izvajalca.

V primeru, da med izvajanjem projekta k le-temu pristopijo dodatne fizične osebe, jih bom kot izvajalec seznanil o pridobivanju, evidentiranju, obdelavi in hrambi osebnih podatkov in od njih pridobil privolitve za pridobitev, obdelavo in hrambo osebnih podatkov.

S podpisom izjave se zavezujem, da bom zgoraj navedene osebne podatke na zahtevo Ministrstva za zdravje pravočasno posredoval za potrebe priprave, obdelave in hrambe ustreznih evidenc.

Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis zakonitega zastopnika izvajalca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žig:

Ministrstvo za zdravje izvaja postopke in kontrole upravičenosti izplačanih sredstev v okviru Načrta za okrevanje in odpornost in sicer v vlogi nosilnega organa in/ali izvajalca ukrepa.

Ministrstvo za zdravje se zavezuje, da bo zgoraj navedene osebne podatke obdelovalo izrecno za podane namene in osebnih podatkov ne bo posredoval drugim organom, razen organom, ki izvajajo nadzor na zakonitostjo poslovanja, dodeljevanja in izplačevanja pridobljenih sredstev.

1. Dokumentacija o izvajanju mehanizma se hrani v skladu s pravili hrambe dokumentarnega gradiva, vendar najmanj pet let po zadnjem plačilu, prejetem od Evropske komisije v zvezi z izvajanem načrta. [↑](#footnote-ref-2)
2. Obračuni mesečnih plač in izplačil ter drugih stroškov dela za javne uslužbence se hranijo trajno. [↑](#footnote-ref-3)